ગાંધીનગર : આજ કાલ આપણા રાજકીય નેતાઓ દ્વારા વિવાદિત અને એક રાજનેતાને ના શોભે તેવા નિવેદનો કરવાની સ્પર્ધા લાગી હોય તેમ લાગી રહ્યું છે અને તેના કારણે એક વિવાદનો મધપૂડો ઉભો થઇ ગયો છે, પરંતુ આ બધાની વચ્ચે એક પ્રશ્ન જે દેશના ભદ્ર લોકોથી લઇને દેશના સામાન્યમાં સામાન્ય માનવીને મુંઝવી રહ્યો છે કે શું આ જ સંસ્કૃતિની નદીઓ વહેવડાવતું ભારત છે, શું આ જ આવનારા ભારતનું ભવિષ્ય છે, શું આ જ રાજનેતાઓ ભારતને વિશ્વની મહાસત્તા બનાવશે?